
REFERAT DE APROBARE A PROIECTULUI DE HOTĂRÂRE
privind actualizarea preţurilor şi modificarea  Anexei nr. 3 la Hotărârea Consiliului Local nr. 293 din 29.05.2019- privind actualizarea preţurilor şi modificarea Hotărârii Consiliului Local nr. 209/27.05.2016 - privind delegarea de gestiune a  activităţii de curăţenie a  imobilelor  în care îşi desfăşoară activitatea  aparatul de specialitate al Primarului, a activităţii de curăţenie a Complexului Sportiv Bega, a Sălii Olimpia  şi a  activităţii de curăţenie a WC-urilor publice din municipiul Timişoara, modificată si completata prin Hotărârea Consiliului Local nr. 130/31.03.2017 şi Hotărârea Consiliului Local nr.213/23.04.2019


1. Descrierea situației actuale
Prin Hotărârea Consiliului Local al Municipiului Timişoara nr. 209/27.05.2016 a fost aprobată delegarea de gestiune a activităţii de curăţenie a  imobilelor  în care îşi desfăşoară activitatea  aparatul de specialitate al Primarului, a activităţii de curăţenie a Complexului Sportiv Bega, a Sălii Olimpia  şi a  activităţii de curăţenie  a WC-urilor publice din municipiul Timişoara către S.C. Drumuri Municipale S.A. Timişoara, şi ca urmare a fost încheiat cu  aceasta contractul nr. SC2016-18327/26.07.2016, privind delegarea de gestiune prin atribuire directă a serviciului de curăţenie a imobilelor în care îşi desfăşoară activitatea aparatul de specialitate al Primarului, a activităţii de curăţenie a Complexului Sportiv Bega, a Sălii Olimpia şi a activităţii de curăţenie a WC-urilor publice din municipiul Timişoara, contract care a expirat la data de 27.07.2021. 
Astfel s-a aprobat prin  Hotărârea Consiliului Local al Municipiului Timişoara nr.273/13.07.2021- privind prelungirea Contractului  nr. SC2016/18327/26.07.2016, încheiat de cãtre Municipiul Timișoara cu  S.C. Drumuri Municipale Timișoara S.A. și prelungirea cesiunii acestui contract cãtre  Societatea HORTICULTURA S.A. Timișoara, pentru o perioadă egală cu jumătate din durata sa inițială, respectiv cu 2 ani și jumătate, respectiv 30 de luni, încheindu-se Actul adiţional nr. 5 la Contractul nr. SC2016-18327/26.07.2016, cesionându-se întreaga activitate de curățenie societății Horticultura S.A. Timișoara, păstrându-se aceleaşi condiţii cu cele avute în vedere la delegarea activităţii ce face obiectul contractului și  cu păstrarea  preţurilor şi tarifelor aprobate prin H.C.L. nr.293/29.05.2019.

	În urma încheierii actului adiţional mai sus menţionat s-a transmis de către S.C. Horticultura S.A. oferta financiară referitoare la tarifele pentru serviciile de curățenie a WC-urilor publice, solicitând modificarea acestora, deoarece prin  H.G. nr. 4/13.01.2021  s-a stabilit salariul minim brut pe țară garantat în plată ca fiind 2300 lei/lună, fără a include alte sporuri, şi acesta nu a fost actualizat până în prezent, tarifele fiind calculate luându-se în considerare salariul minim aflat în plată în luna mai 2019, respectiv 2150 lei. Deasemenea, la nivelul S.C. Horticultura S.A. există încheiat contract colectiv de muncă care  stipulează acordarea unor drepturi de natură salarială angajaților institutției (de ex.: Tichete de masă) 
Astfel, luând în considerare prevederile  Art. 5 Alin.1 din Legea nr. 67/2006-  privind protecţia drepturilor salariaţilor în cazul transferului întreprinderii, al unităţii sau al unor părţi ale acestora,  prin care se stabileşte că: ” Drepturile şi obligaţiile cedentului, care decurg din contractele individuale de muncă şi din contractul colectiv de muncă aplicabil, existente la data transferului, vor fi transferate integral cesionarului. „
	
Ca urmare a celor arătate mai sus, reprezentanţii S.C. HORTICULTURA S.A. Timişoara, au depus o ofertă financiară actualizată, înregistrată la instituția noastră cu nr. SC2021-020713/21.07.2021, solicitând modificarea tarifelor pentru serviciile de curățenie a WC-urilor publice din Municipiul Timișoara, respectiv modificarea Anexei nr. 3 la H.C.L.M.T. nr. 293/29.05.2019, în funcţie de prevederile:
· H.G. nr. 4/13.01.2021- pentru stabilirea salariului de bază minim brut pe țară garantat în plată;
· Contractului colectiv de muncă al societății negociat cu sindicatul,
· Legea nr.142/1998 –privind acordarea tichetelor de masă,
· Legea 53 /2003( republicată)- Codul Municii.

	
2. Schimbări preconizate:
Ca urmare a celor arătate mai sus și a faptului că din luna mai 2019, tarifele practicate pentru serviciile de curățenie nu au fost actualizate, deși salariul minim brut garantat în plată a crescut de la suma de 2150 lei (aferentă anului 2019) la suma de 2300 lei (aferentă anului 2021), apreciem că se impune modificarea Anexei nr. 3 la Hotărârea Consiliului Local nr. 293 din 29.05.2019, în conformitate cu oferta financiară depusă cu nr. SC2021-020713/21.07.2021 de către SC Horticultura S.A. Timișoara.

3. Concluzii
          Apreciem că prezentul proiect de hotărâre îndeplinește condițiile pentru a fi supus spre dezbatere și aprobare în plenul Consiliului Local al Municipiului Timişoara

